CELEX: 62011TN0482
Language: da
Date: 2011-09-05 00:00:00
Title: Sag T-482/11: Sag anlagt den 5. september 2011 — Agrucon m.fl. mod Kommissionen

29.10.2011   
            
            
               DA
            
            
               Den Europæiske Unions Tidende
            
            
               C 319/26
            
         Sag anlagt den 5. september 2011 — Agrucon m.fl. mod Kommissionen
   (Sag T-482/11)
   2011/C 319/54
   Processprog: engelsk
   
      Parter
   
   
      Sagsøgere: Agrupación Española de Fabricantes de Conservas Vegetales (Agrucon) (Madrid, Spanien), Associazione Italiana Industrie Prodotti Alimentari (AIIPA) (Milano, Italien), Associazione Nazionale degli Industriali delle Conserve Alimentari Vegetali (Anicav) (Napoli, Italien), Campil-Agro-Industrial do Campo do Tejo, Lda (Cartaxo, Portugal), Evropaïka Trofima AE (Larissa, Grækenland), FIT — Fomento da Indústria do Tomate, SA (Águas de Moura, Portugal), Konservopoiïa Oporokipeftikon Filippos AE (Veria, Grækenland), Panellinia Enosi Konsepvopoion (Athen, Grækenland), Elliniki Etairia Konservon AE (»KYKNOS«) (Nafplio, Grækenland), Anonymos Viomichaniki Etaireia Konservon D. Nomikos (Marousi, Grækenland), Italagro — Indústria de Transformação de Produtos Alimentares, SA (Castanheira do Ribatejo, Portugal), Kopais Anonymi Viomichaniki Kai Emporiki Etairia Trofimon & Poton (Kopais ABEE) (Maroussi, Grækenland), Serraïki Konservopoiïa Oporokipeftikon Serko AE (Serres, Grækenland), Sociedade de Industrialização de Produtos Agrícolas — Sopragol, SA (Mora, Portugal), Sugalidal — Indústrias de Alimentação, SA (Benavente, Portugal), Sutol — Indústrias Alimentares, Lda (Alcácer do Sal, Portugal), Zanae Zýmai Artopoiías Níkoglou AE Viomichanía Empório Trofímon (Thessaloniki, Grækenland) (ved advokaterne J. da Cruz Vilaça, Estima Martins og S. Carvalho de Sousa)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Artikel 50, stk. 3, og artikel 60, stk. 7, i Kommissionens forordning nr. 543/2011 (1) annulleres.
            
         
               —
            
            
               Den foreliggende sag og sag T-454/10 forenes med henblik på den mundtlige forhandling og dommen, eller i det mindste med henblik på den mundtlige forhandling, og
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1)
            
            
               Med det første anbringende gøres gældende, at Kommissionens forordning nr. 543/2011 tilsidesætter Rådets forordning (EF) nr. 1234/2007 af 22. oktober 2007 om oprettelse af en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (EUT 2007 L 299, s. 1), idet:
               
                           —
                        
                        
                           Den fejlagtigt fastsætter, at investeringer og aktioner i forbindelse med forarbejdning af frugter og grøntsager til forarbejdede frugter og grøntsager kan være støtteberettigede, og
                        
                     
                           —
                        
                        
                           Den fejlagtigt fastslår, at den såkaldte ikke-»egentlige forarbejdning« (der tilsyneladende dækker tilberednings- og egentlig efterbehandlingsvirksomhed) var omfattet af værdien af den afsatte produktion af produkter, der skal forarbejdes, idet fusionsmarkedsforordningen fastsætter, at bestemmelserne om producentorganisationer, nemlig bestemmelserne om støtte, kun finder anvendelse på produkter, som er omfattet af den fælles markedsordning for frugt og grøntsager.
                        
                     
         
               2)
            
            
               Med det andet anbringende gøres gældende, at ved at yde producentorganisationer støtte, som dækker industrielle aktiviteter, der udføres for frugt og grøntsager, der skal forarbejdes, og som også udføres af private virksomheder, tilsidesætter Kommissionens forordning nr. 543/2011 princippet om forbud mod forskelsbehandling, som indebærer et forbud mod at behandle ensartede situationer forskelligt, medmindre en sådan behandling er objektivt begrundet.
            
         
               3)
            
            
               Med det tredje anbringende gøres gældende, at ved at yde producentorganisationer støtte, som dækker industrielle aktiviteter, der udføres for frugt og grøntsager, der skal forarbejdes, og som også udføres af private virksomheder, tilsidesætter Kommissionens forordning nr. 543/2011 proportionalitetsprincippet, for så vidt som den går videre end nødvendigt med henblik på at nå et hypotetisk mål med den fælles landbrugspolitik vedrørende vertikal integration af producentorganisationer.
            
         
      (1)  Kommissionens gennemførelsesforordning (EU) nr. 543/2011 af 7.7.2011 om nærmere bestemmelser for anvendelsen af Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (EUT L 157, s. 1).